Hugo Nevernensis ecclesie episcopus. Notum fieri volumus omnibus nostre fidelibus tam futuris quam presentibus quod petiit a nobis quidam fidelis noster nomine Albuinus ut sibi et uni suo hœredi concederem dimidium mansum ex terra S. Cyrici juxta muros Nivernis civitatis in villa que vocatur Monticulus quem tenuit Adelaldus cum his omnibus que pertinent ad ipsum, simulque aliam terram quam ipse in eadem villa S. Benigni et inter S. Benignum et Crecangi fluvium, masnilum scilicet et cum terra, sicut quondam Gozbertus episcopus Adelardo illam dedit, deprecatione suorum filiorum Leterici et maïoli, concederemus. Petiit a nobis etiam idem fidelis noster Albuinus ut sibi et uno suo hœredi dimidium mansum ex terra S. Cyrici in pago Nivernensi in villa Garchi sito concederem, cum omnibus ad illum pertinentibus, videlicet vineis, pratis, campis. Deprecat etiam predictus Albuinus nostram clementiam ut ei et uni suo hœredi quandam aream ex terra S. Cyrici infra muros Nevernis civitatis, ante nostram portam sitam sub legitimo censu concederem. Terminatur autem ita: in uno latere terra Guibodi, in alio latere via publica, et S. Cyrici terra. In tertio latere, via publica similiter in quarto terra Gozmari. Habet vero perticas in uno latere sex, in alio perticas V et pedes III, in tertio perticas IIII, et pedes XI et dimidium, in quarto perticas III et pedes X. Et habet ipsa ad manus hominum XV pedes. Petiit etiam a nobis predictus noster fidelis Albuinus ut sibi unique suo heredi ex terra S. Cyrici in pago Nevernensi, in territorio Varenensi in villa Bolorgio illam terram que fuit Ayele mansum cum vineis, pratis et terra sicut ejus avus Rambertus de eadem Ayela et filia ejus adquisivit et tenuit pro ea concederem. Deprecat etiam nos ut sibi et suo uni heredi in eadem villa ex vinea dimidium arpentum donaremus, cujus petitionibus cum aliis omnibus superdictis adquiescentes concessimus predicto Albuino unique suo heredi cui magis donare voluerit omnia superius nominata que a nobis jamdictus Albuinus idem petiit, eo tenore talique ratione ut tempore vite sue Albuinus heresque suus hec omnia supperius nominata cum omnibus que pertinent ad ea habeant et possideant, annisque singulis festivitate S. Cirici ex terra de Monticulo solidos II ex censu reddant. Propterea autem de Guarchiseto similiter festivitate S, Cyrici ex censu solidos III persolvant. Pro area siquidem festivitate S. Cyrici in camera domni episcopi denarios IIII reddant, propterea vero de Bolorgio similiter festivitate S. Cyrici singulis annis ex censu denarios XII reddant et de dimidio arpento denarios II, de quo omni pretitulato censu reddendo, si neglegentes fuerint, duplicatam eam componant et ideo non perdant. Ut autem melius credatur et diligentius conservetur manu propria hanc firmitatis cartam confirmavimus et canonicorum nostrorum atque laïcorum manibus confirmari jussimus. Actum Nevernis publice. S. Hugonis presulis S. Vuidonis archidiaconi, S. Rodulfi decani, S. Gozfridi archiclavi, S. Tebaldi, S. Odonis, S. Raginaldi, S. Richardi, S. Valterii, S. Ansaldi, S. Jone, S. Rannulfi, S. Azinonis, S. Ebrardi, prepositi, S. Berte Leonis abbatis, S. Otberti, S. Unberti, S. Malguini, S. Odelardi, S. Tedalgrini. S. Giranni, S. Hugonis, S. Gozfridi, S. Vernadi, S. Rocleni, S. Raginaldi, S. Bernardi militis, S. Vuichardi, S. Gozberti, S. Frotmundi, S. Hugonis vice comitis, S. Escelini, S. Eldradi. Odo scripsit et Durandus cancellarius dictavit, regnante Roberto rege XXXII.